1. Emañ ar wirionez gant Kervella, Delaporte hag ar re o doa komprenet mui pe vui framm ar yezh, ha neuze non ket re bell eus ar wirionez ma-unan pa nem eus graet nemet klask sklaeraat an traoù ha tennañ ar gentel diouto. Ret eo dar vrezhonegerien, neuze, asantiñ da gement-se ha strivañ da wellaat tamm ha tamm ar yezh a gomzont. Aesoch da lavarout eget da ober, gouzout a ran ervat, pa gaver frazennoù kamm e pep lech hag e pep amzer hag em frazennoù da gentañ. Met talvezout a ra ar boan : perzh gwellañ ar brezhoneg eo bezañ gouest da stummañ ar frazennoù diouzh preder ar frazenner ha neo ket hervez ur yezhadur a laka an holl brederiadennoù er memes framm, evel ar galleg.